Саракина (планина во јужно Костурско)

Саракина или Габер (, Γάβρος) — ниска планина во Костурско, Егејска Македонија.

 Опис 
Планината е сместена во источниот дел на Костурско, над југоисточниот брег на Костурското Езеро и градот Костур. Се протега во правец север-југ, од селото Горенци на север до Богатско на југ. На запад се граничи со долината на Ѓоле, преку која е Рупишкото Поле на запад и планината Диминик на северозапад. На североисток има седло кое по Голема (1.182 м) и Мала Саракина (1.240 м) и долината на Лошничка Река или Порос (притока на Бистрица) ја одделува од планината Мурик.

 Име 
Планината како целина нема име во ниеден извор, туку се нарекува по некои од врвовите. Георги Христов од Шкрапари целата планина ја нарекува Саракина по името врвот Саракина во нејзиниот источен дел. Лев Адамов од Горенци ја нарекува Габер, по името на врвот на северозападниот крај, југозападно над Горенци. На картата на австроунгарскиот генералштаб во планината се обележани врвовите Габер (Gaber) и Ежово (Ežovo). Никос Незис ја нарекува Корисос (Κορησός) по новото име на нејзиниот највисок врв, претходно наречен Ајдонакос (Αηδονάκος, 1383 м).

Планината е гола и карпеста. Карпите се доломитски варовници. До врвот се стасува од Горенци (на 730 м) за околу 3 часа или од Чуриловскиот манастир (на 1.030 м) за околу 2 часа.

 Врвови 
Ова се врвовите на Саракина, подредени по висина:
 Име  Грчки  Висина(м)  Местоположба Ајдонакос  Αηδονάκος, Κορησός  1.383  јужно над Горенци Свети Илија  Προφήτης Ηλίας, Βογατσικού Κορυφή, Βογατσικό  1.361  југоисточно над Богатско Гуфа  Γκούφα, Κούφια  1.282  источно над Костараџа Цотра  Τσότρα  1.260  југоисточно над Богатско Мала Саракина  Μικρή Σαρακίνα  1.240  јужно од Милија, северозападно над Лошница Милија  Μηλιά  1.235  јужно од Голема Саракина и северно од Мала Саракина Свети Илија  Προφήτης Ηλίας  1.220  источно над Костараџа Пренија  Πρενιά  1.210  североисточно над Костараџа Саракина  Σαρακίνα, Μεγάλη Σαρακίνα  1.182  источно од Ајдонакос, јужно над Чуриловскиот манастир Пиргос  Πύργος  1.170  југозападно над Богатско Чука  Τσούκα, Κορυφή  1.166  западно над Лошница Скала  Σκάλα  1.133  северно над Костараџа Ставрос  Σταυρός  1.068  источно над Слимништа Габер  Γάβρος 1.060 - 900  југозападно над Горенци Ѕорѕуло  Τζόρτζουλο, Παλιόκαστρο  1.045  североисточно над Нова Костараџа и југозападно од Костараџа Микро Вуно  Μικρό Βουνό  804  источно над Слимништа

 Поврзано 
 Мурик
 Чуриловски манастир
 Костурско Езеро

 Наводи 

Категорија:Планини во Егејска Македонија
Категорија:Костур (општина)
Категорија:Рупишта